



ΕΛΛΗΝΙΚΗ ΔΗΜΟΚΡΑΤΙΑ

 ΔΗΜΟΣ ΛΕΥΚΑΔΑΣ

Λευκάδα, 5/8/2022

**ΔΕΛΤΙΟ ΤΥΠΟΥ**

Με απόφαση της Οικονομικής Επιτροπής εγκρίθηκαν την Τρίτη 2/8/2022 τα πρακτικά της επιτροπής διενέργειας ανοικτού ηλεκτρονικού διαγωνισμού για την **προμήθεια κάδων απορριμμάτων** συνολικού προϋπολογισμού **54.808€.**

Συγκεκριμένα, ο δήμος Λευκάδας θα προμηθευτεί:

* 200 πλαστικούς κάδους των 1100 lt.
* 40 πλαστικούς κάδους των 120 lt.
* 20 διπλούς απορριμματοδέκτες δαπέδου (επιστήλιων) 35 lt.

Μέσα στα **τελευταία τρία χρόνια**, η υπηρεσία καθαριότητας και πρασίνου του δήμου μας έχει προμηθευτεί συνολικά **580 κάδους** των **1100 lt**), και **140 κάδους** των **120 lt**, είτε για να αντικαταστήσουν παλαιούς ή για να εξυπηρετήσουν τις αυξανόμενες ανάγκες του νησιού.

Η προστασία της δημόσιας υγείας και του περιβάλλοντος, καθώς και η αισθητική εικόνα του νησιού μας επιβάλλουν την αναβάθμιση και ενίσχυση του εξοπλισμού ώστε οι παρεχόμενες υπηρεσίες μας να είναι υψηλού επιπέδου.

 ΑΠΟ ΤΟΝ ΔΗΜΟ ΛΕΥΚΑΔΑΣ